ཡང་ཕྱོགས་གཞན་ཞིག་ནས་བལྟས་ན་བོད་ཀྱི་གནའ་རབས་ཀྱི་ལོ་རྒྱུས་དེབ་ཐེར་དག་ལ་མི་འདང་བའི་ཆའང་འགའ་རེ་མཆིས།དེ་ལྟའི་སྐྱོན་ཡོན་གྱི་ཆ་གང་དང་གང་ཡང་སྐབས་དེའི་སྤྱི་ཚོགས་རིག་གནས་དང་ལོ་རྒྱུས་ཀྱི་གནས་བབ་སོགས་ཕྱི་ནང་གི་རྒྱུ་རྐྱེན་སྣ་ཚོགས་ལ་རག་ལས་ཡོད་པར་བརྟེན།ང་ཚོས་སྔོན་གྱི་ལོ་རྒྱུས་མཁན་པོ་དག་ལ་ཚད་ལས་བརྒལ་བའི་རེ་བ་ཆེན་པོ་འདོན་མི་འོས་ཤིང་འདོན་ཐབས་ཀྱང་མེད་མོད།མི་འདང་བའི་ཆ་གང་དང་གང་ཡོད་པ་དེ་ཨ་ཕའི་ཁ་ཕོར་ལ་ཞེན་སྟངས་ལྟ་བུ་མ་ཡིན་པར་བདེན་པ་བདེན་ཐུབ་དང་དྲང་པོ་དྲང་གཞག་གི་རྣམ་འགྱུར་བཅངས་ནས་ཁས་ལེན་འོས་པར་བསམས།